**VAIKŲ TESTAVIMO COVID-19 LIGAI (KORONAVIRUSO INFEKCIJAI) ĮTARTI AR DIAGNOZUOTI TVARKOS APRAŠAS**

Formos viršus

**I SKYRIUS**

**BENDROJI INFORMACIJA**

1. Šis tvarkos aprašas nustatolopšelyje-darželyje „Aušrelė“ (toliau – darželis) vykdomo savanoriško pagal ikimokyklinio ir priešmokyklinio ugdymo programą ugdomų vaikų testavimo COVID-19 ligai (koronaviruso infekcijai) (toliau – COVID-19 liga) įtarti ar diagnozuoti (toliau – testavimas) ir asmens duomenų, susijusių su testavimo procesu, tvarkymo, tvarką.
2. Testavimo vykdymo teisinis pagrindas: Lietuvos Respublikos sveikatos apsaugos ministro, valstybės lygio ekstremaliosios situacijos valstybės operacijų vadovo 2021 m. rugpjūčio 24 d. sprendimas Nr. V-1927 „Dėl pavedimo organizuoti, koordinuoti ir vykdyti testavimą ugdymo įstaigose“ ar jį keičiantis teisės aktas bei šio sprendimo pagrindu priimtas savivaldybės administracijos direktoriaus įsakymas.
3. Už testavimo organizavimą atsakingas asmuo: ***Liudmila Slatvinska sveikatos priežiūros specialistė tel.+370676 24353***
4. Testavimo tikslas: skubiai identifikuoti potencialius COVID-19 ligos atvejus tarp galimai sąlytį turėjusių asmenų, užtikrinti COVID-19 ligos tarp darželio bendruomenės narių plitimo kontrolę, mažinti šios ligos židinių ar protrūkių darželyje skaičių.

**II SKYRIUS**

**TESTAVIMO ORGANIZAVIMAS IR VYKDYMAS**

1. Vaikų testavimas vykdomas darželyje arba vaiko namuose. Darželyje testavimas vykdomas prižūrint grupės auklėtojai. Vaiko testavimą namuose vykdo tėveliai (globėjai) naudodami iš darželio gautus testus. Testavimui naudojami greitieji SARS-CoV-2 antigeno testai (iš seilių).
2. Vaikų testavimas vykdomas po didelės rizikos sąlyčio darželyje su asmeniu, kuriam patvirtinta COVID-19 liga ar kuriam nustatytas teigiamas savikontrolės tyrimo rezultatas (esant COVID-19 ligos įtarimui).
3. Testavimas vykdomas pagal šią schemą: iškart po teigiamo COVID-19 ligos atvejo grupėje nustatymo, vėliau po 48 / 72 val. ir dar po 48 val. (arba artimiausią darbo dieną, jei neįmanoma išlaikyti nustatyto testavimo dažnumo). Testavimo algoritmas galioja ne ilgiau nei 7 d. nuo paskutinės sąlyčio dienos.
4. Tėveliai yra iš anksto perspėjami apie vyksiantį testavimą bei informuojami apie testavimo rezultatus. Jeigu vaikų testavimas vyksta namuose, tėveliai turi informuoti grupės auklėtoją apie kiekvieno tyrimo rezultatą (atsiųsti atlikto testo nuotrauką, ant testo užrašius testo atlikimo datą, laiką ir vaiko vardą).
5. Vaiką, kurio antigeno testo rezultatas yra teigiamas, tėveliai turi kuo skubiau pasiimti iš darželio; rekomenduojama atlikti patvirtinantį tyrimą laboratorijoje. Esant teigiamam laboratorinio tyrimo dėl COVID-19 rezultatui svarbu gydytis prisilaikant gydytojo nurodymų. Esant neigiamam laboratoriniam tyrimui, tėveliai pateikia tyrimo rezultatą darželio administracijai ir vaikas grįžta į kontaktinį ugdymą. Tėveliams atsisakant atlikti vaikui ligą patvirtinantį(paneigiantį) laboratorinį tyrimą, vaikas 7dienas po teigiamo antigeno testo darželyje (namuose) atlikimo neturi dalyvauti kontaktiniame ugdyme darželyje.
6. Testavimas darželyje vaikams yra rekomendacinio pobūdžio, atliekamas vaikui tik gavus tėvų (globėjų) sutikimą. Norint atsisakyti vaiko dalyvavimo tyrime tėveliai turi pateikti laisvos formos rašytinį prašymą.
7. Tuo atveju, jei šiame sutikime nustatyta testavimo organizavimo tvarka ar procesai būtų pakeisti dėl juos reglamentuojančių teisės aktų pakeitimų, darželis apie pakeitimus informuoja vaiko tėvus elektroniniu pranešimu tėvų sutikime nurodytu el. pašto adresu. Toks informavimas būtų laikomas tinkamu informavimu apie testavimo tikslą, sąlygas ir tvarką ir laikomas sudėtine sutikimo dėl vaiko testavimo dalimi, todėl dėl galimų pakeitimų atskiras / naujas sutikimas nebūtų pasirašomas, o bendrai vykdomam testavimui pakankamu laikomas jau turimas sutikimas. Vaiko tėvai, dėl galimų testavimo organizavimo tvarkos ar procesų pakeitimų nusprendę atšaukti sutikimą, bet kada gali tai padaryti raštu informuodami darželio direktorę ar jo įgaliotą asmenį. Nepateikus sutikimo atšaukimo, laikoma, kad sutikimas galioja organizuojant testavimą teisės aktuose reglamentuota tvarka.
8. Asmens duomenys tvarkomi vadovaujantis Bendrojo duomenų apsaugos reglamento (toliau – BDAR) 6 straipsnio 1 dalies a punktais, taip pat 9 straipsnio 2 dalies a punktu, t. y. Jums sutikus, ir bus saugomi Darželyje ne ilgiau negu 14 kalendorinių dienų po einamųjų mokslo metų pabaigos.

**III SKYRIUS.**

**PAPILDOMA INFORMACIJA**

1. Daugiau informacijos apie tyrimo greitaisais SARS-CoV-2 antigeno testais tvarką galima rasti pagal nuorodą<https://www.vilniussveikiau.lt/informacija-ugdymo-istaigoms-tyrimas-is-seiliu/> .

Formos apačia

Formos apačia

Formos apačia

Formos apačia